**Verdiplakaten**

Våre kjerneverdier:

Vi er åpne

Vi bygger tillitt ved å være transparente og åpne. I vår kommunikasjon med studentene og hverandre skal vi være åpne, tydelige og tilgjengelige. Vi er modige, innovative og åpne for nye ideer. Derfor er vi opptatt av god ytrings-og medvirkningskultur.

Vi samarbeider

Vi er lagspillere og jobber sammen mot våre mål. Vi bygger et sterkt lag på tvers av fag og lokasjoner, og fokuserer på å styrke vår felles identitet og kultur. Vi viser samarbeidsvilje og er opptatt av kunnskapsdeling. Vi er aktive i nettverksbygging på relevante arenaer og spiller en aktiv og tydelig rolle i den regionale og nasjonale utviklingen.

Vi bryr oss

Vi bryr oss om våre studenter og hverandre. Vi skaper et positivt miljø som kjennetegnes av trivsel, gjensidig respekt og anerkjennelse. Derfor er vi oppriktige og tydelige i ord og handling.

Vi er profesjonelle

Vi gir studier av høy kvalitet og relevant, aktuell og ettertraktet kompetanse. For å gi våre studenter kompetanse for fremtiden er vi nysgjerrige, opptatt av fagutvikling og jobber kontinuerlig for å bli bedre. Vi fokuserer på kjernevirksomheten vår og investerer i utvikling, samtidig som vi sørger for forsvarlig styring og bærekraftig forvaltning.

Kryssreferanser

|  |  |
| --- | --- |
| [D00052](https://fagskolenvt-public.dkhosting.no/docs/pub/dok00052.htm) | [AP640 HMS Systembeskrivelse](https://fagskolenvt-public.dkhosting.no/docs/pub/dok00052.htm) |

Eksterne referanser

|  |
| --- |
|   |